Skýrsla Barnaheilla - Barnafátækt er brot á mannréttindum barna Tæplega 27 milljónir barna í Evrópu eiga á hættu að búa við fátækt eða félagslega einangrun , ójöfnuður hefur aukist og er barnafátækt veruleiki í öllum ríkjum Evrópu , einnig í hinum norrænu velferðarríkjum . Tæplega 27 milljónir barna í Evrópu eiga á hættu að búa við fátækt eða félagslega einangrun , ójöfnuður hefur aukist og er barnafátækt veruleiki í öllum ríkjum Evrópu , einnig í hinum norrænu velferðarríkjum . Þetta eru niðurstöður nýrrar skýrslu sem Barnaheill – Save the Children á Íslandi kynntu í Austurbæjarskóla nú fyrr í dag . Skýrslan er samstarfsverkefni Save the Children samtakanna í Evrópu um fátækt barna í álfunni . Skýrslan tekur til landanna 28 í Evrópusambandinu auk Íslands , Noregs og Sviss . Margrét Júlía Rafnsdóttir verkefnastjóri hjá Barnaheillum kynnti niðurstöður skýrslunnar , Kolbrún Baldursdóttir formaður samtakanna flutti lokaorð og Erna Reynisdóttir framkvæmdastjóri var fundarstjóri og stýrði umræðum . Á kynningunni var sýnt myndband þar sem börn í Austurbæjarskóla og kennarar á höfuðborgarsvæðinu ræddu um veruleika íslenskra barna . Í skýrslunni kemur fram að ójöfnuður er meginástæða fátæktar og félagslegrar einangrunar . Bilið milli ríkra og fátækra hefur aukist í mörgum ríkjum , niðurskurður verið á þjónustu við börn , einnig í hinum norrænu velferðarríkjum og ríkjum sem geta státað af efnahagsvexti undanfarin ár . Þar hafa börnin ekki fengið hlutdeild í þeim vexti . Frá 2008 - 2012 jókst fátækt á meðal barna í Evrópu úr 26,5% í 28% , eða um 1.000.000 börn . Þar af jókst fjöldi fátækra barna um 500.000 á tímabilinu 2011 - 2012 . Á Íslandi jókst hættan á fátækt og félagslegri einangrun barna um 2,8% frá 2008 – 2012 og eru um 16% barna á Íslandi í þessum hópi . Þó að staðan á Íslandi sé að mörgu leyti góð hefur fátækt og ójöfnuður barna á Íslandi aukist frá hruni . Mörg börn búa við óviðunandi aðstæður hvað varðar húsnæði og er húsnæðiskostnaður mjög hár hlutfallslega af tekjum þeirra sem minnst hafa . Tekjur heimila , bæði hvað varðar laun og félagslegar bætur , eru helsti áhrifaþáttur barnafátæktar . Ójöfnuður er ekki einungis einn orsakavaldur fátæktar , heldur einnig afleiðing . Börn sem alast upp við fátækt eru líklegri til að búa áfram við fátækt sem fullorðnir einstaklingar og fátæktin flyst á milli kynslóða . Samkvæmt Barnasáttmálanum eiga öll börn að hafa sömu tækifæri til að lifa og þroskast og ekki má mismuna börnum vegna stöðu , bakgrunns eða uppruna þeirra eða fjölskyldunnar . Börn bera ekki ábyrgð á þeirri stöðu sem þau eru í . Fátækt og félagsleg eina